Berlingske Tidende, 1762-09-20
J Podolien er man i nogen Urolighed, i Henseende til Tartarerne, som befinde sig i Nærværelsen. Caminieck sattes i Forsvars=Stand, Kronens Under=Feldtherre, saavelsom General-Commandanten over de Ukrainiske Fæstninger, ventes did. Jmidlertid ere de 2de Kongel. Commissarier sendte Tartarerne i Møde, for at afvende Uroelighed. Preussiske Beretninger melde, at Beleyringen for Schweidnitz gaaer lykkelig for sig, og at man venter med det første at blive Mester af dette Sted. Men Østerrigske: at en Officier havde hemmelig sneget sig ud af Schweidnitz hen til den Østerrigske Armee og medbragt Beretning om at Commandanten ville giøre et Udfald paa Preusserne, hvilket og var sat i Værk, hvorved da Prunsserne have havt et anseeligt Tab, dog troer man ikke at Fæstningen kan holde sig, saafremt den ikke faaer Undsætning. Fra Wien meldes ellers, at Feldtmarechallen Græven af Daun den 30te Aug. var i Scharffeneck. General Landon har faaet Commando over det Corps de Armee som General Haddich commanderede ved Giersdorf. Den ne sidste gaaer til Sachsen, for, som det hedder, at afløst General Serbelloni, som skal reyse til Wien. Brandenborgske Efterretninger sige, at en lykkelig anbragt Mine, som er bleven sprængt for Fæstningen Schweidnitz, har havt den Virkning, at de Kongelige Tropper ere komme nesten til Pallisaderne for Fæstningen. Disse Beretninger lægge til at den Russiske General Romanzof, som hidindtil har opholdet sig i Dantzig, har faaet sin Souverainet Tilladelse til at besøge Sundheds Brøndene i Tydskland og Frankrige, for at faae sin Helbred forbedret; de melde og, at den Russiske Keiserinde skal have udnævnt Græven af Münnich til Gouverneur af Petersborg, og endelig at er Skib, som fra Petersborg gik med endeel Passagerer, meest Holsteenske Officierer, er strandet paa den Pommerske Kyst, og den heele Eqvipage bleven borte. Fra Hessen og Egnen der omkring meldes, at de Scheiterske Husarer have indfundet sig i Staden Cleve den 3die hujus, og sammesteds taget Commandanten og den Keyserl. Minister Hr. v. Münnich, samt en Lieutenant og en Commissair til Fanger, og borttaget al deres Bagage og Eqvipage, beløbende sig til 200000 Rd. Fangerne have de ikke medtaget, men ladet dem blive paa deres Parole. For Resten have de Allierede intet af Betydenhed foretaget sig ved Maynstrømmen, undtagen at de have indfundet sig ved Frankfurt og Hanau, hvilke Stæder, intet Corps have til Bedækning, undtagen det Sachsiske som staaer ved Bergen; imidlertid tales der om en Vaaben=Stilstand imellem de stridige Armeer, som een af Dagene skulle blive bekiendt. Fra London har man at did er ankommen en Chaloupe, som den 18de Julii var gaaen til Seyls fra Havanna; denne har medbragt Tidende om, at de Engelske endnu ikke havde indtaget denne Stad; de havde vel beskudt Fortet Moro paa Land= og Søe=Siden, men 3 af deres Skibe ere ilde tilredede, 190 Mand dræbte, 383 saarede og 120 mistede. Jmidlertid have Engelænderne borttaget sammesteds en Spansk Fregatte paa 26 Kanoner, en anden paa 18, og et Skib med Coffee, og man gjorde sig Regning paa at foretage en Storm mod Fortet Moro den 18de eller 19de om Aftenen, til hvilken Ende man havde udtaget af den Flode fra Jamaica alle Bom UldsBallerne der vare bestemte til Europa, og der med vil man fylde Graverne. Regieringen i London har og faaet Skrivelse fra Lord Colville fra Plaisance paa Terre=Neuve, af Dato 18de August., hvor i denne Officier mælder, at han did ankom den 14de i bemelte Maaned, med Skibet Nordthumberland fra Hallifax, og forefandt i Plaisance Krigsskibene Antelope og Sirene, som vare hidkomne den 22de Julii. Man var nu i Færd med at sætte Fæstnings=Verker ne i dygtig Forsvars Stand, og ville siden opsøge de Fran skee i St. Jean; Man seer altsaa at de Franske ikke have bemægtiget sig hele Terre=Neuve. Paa de Engelske Kyster er ellers ankommen en Koffardie Flode paa 102 Seylere fra Jamaica og Leewardts=Øerne. Krigskibene Lion og Torbarhave til Plymouth opsendt Fregatten Zephir paa 26 Kano. ner og 250 Mand, som med 2 Compagnier Soldater, Munition, Mørsere, Metal=Kanoner og Skibs=Reedskab skulle gaae fra Brest til Terre=Neuve. Til Gibraltar ere opsendte 2 Spanske Polacres som fra Cadix vare bestemte til Havanna med Munition og Provision. Engelænderne have des uden gjort nogle andre Priser. Jmidlertid disputerer man i Engeland pro og contra om det er fordeelagtige for Engeland nu at giøre Fred eller ikke, og Regieringen har, for at stille de udsprede falske Rygter, og den gemeene Mands Skrig, offentlig tilkiendegivet, at Freds=Præliminair Articierne denne Gang vare fordeelagtigere for Engeland, end i forrige Aar; dog er intet mældet om disse Articlers Jndhold. Hertugen af Bedford er den 7de hujus afgangen fra Douvres til Calais, fra hvilket sidste Sted, Hertugen af Nivernois paa samme Tid skulle afgaae til London, men for Modvinds Skyld, var han endnu den 10de ikke did ankommen. Admiral Hawkes Escadre skal, som man siger, ikke meere gaae i Søen, og den Escadre undre Hr. Young er atter kommen for Havre de Grace. J Følge Franske Beretninger er Princesse Christina af Sachsen, en Søster af Hendes Kongel. Høyhed Dauphine, kommen til Versailles, under Navn af Grævinden af Henneberg. Man taler i Paris og Fred mellem Engeland og Frankrig paa 17 Aar, i hvilken Tid man vil arbeyde paa at see Disputerne imellem Frankrig og Engeland reent udryddede. Jmidlertid arbeyder man i alle de Franske Havn med al Jver paa Krigskibs Udrustninger. Angaaende de Portugiesiske Affaires meldes fra Spanien at Almeideskal være overgangen; og fra Lissabon, at Græven af Lippe som Kongen har betroet Commando over sine Tropper, har gjort en Reise omkring, for at besee Landets Situation, for siden at udføre sin Operations=Plan; Kongen af Portugaskal have foræret, ham en Stok, hvis Knap vurderes for 25000 Crusader, og desuden 28 smukke Heste med fornødent Hestetøi. Fra Hannover har man at det svære Artillerie den 8de hujus er kommen for Cassel, hvorhen Hans Durchl. Hertugen af Brunsvig har sendt 8te 24pundige Kanoner, 2 Mørsere, 200 Artillerister, og en Land=Battaillon, tilligemed mange Jngenieurs.